Diari Oficial de la Generalitat Valenciana


Sumari del DOGV 5304, del 17-07-2006 (2006/8529)

LLEI 8/2006, de 14 de juliol, de la Generalitat, per la qual s'establix l'aplicació al municipi de Torrevieja del règim d'organització dels municipis de població gran.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2006/07/14/8/dof/vci/html**

### Dades del document

Número de DOGV
:   5304

Data del DOGV
:   17-07-2006

Secció del DOGV
:   I. DISPOSICIONS GENERALS

Número del document
:   2006/8529


Data del document
:   14-07-2006

Organisme emissor
:   Presidència de la Generalitat

Tipus de document
:   Llei

Descriptors 

:   * Torrevieja
    * administració local
    * legislació
    * municipi
    * organització administrativa

LLEI 8/2006, de 14 de juliol, de la Generalitat, per la qual s'establix l'aplicació al municipi de Torrevieja del règim d'organització dels municipis de població gran. [2006/8529]  
Sia notori i manifest a tots els ciutadans que Les Corts han aprovat, i jo, d'acord amb el que establixen la Constitució i l'Estatut d'Autonomia, en nom del Rei, promulgue la llei següent:  
PREÀMBUL  
La Llei 7/1985, de 2 d'abril, Reguladora de les Bases del Règim Local, regula l'organització dels municipis de població gran en el títol X, títol que ha estat introduït per la Llei 57/2003, de 16 de desembre, de Mesures per a la Modernització del Govern Local. Amb esta reforma es millora el disseny institucional del sistema de govern dels municipis de població gran, perquè suposa un avanç cap a un model de govern adaptat a les necessitats d'estos municipis. Així s'enfortix el control democràtic del govern municipal, se'n garantix la governabilitat, es millora la gestió interna amb l'estructuració i la potenciació d'una sèrie d'òrgans directius municipals i es desenrotlla la democràcia local i s'articulen diversos mecanismes per a canalitzar la participació ciutadana.  
D'acord amb el que establix l'article 121 de la Llei 7/1985, de 2 d'abril, el règim d'organització dels municipis de població gran, podrà aplicar-se als municipis la població dels quals supere els 75.000 habitants, que presenten circumstàncies econòmiques, socials, històriques o culturals especials, sempre que siga sol·licitat pels ajuntaments respectius i ho decidisca així l'assemblea legislativa de la comunitat autònoma corresponent.  
Amb este efecte, el Ple de l'Ajuntament de Torrevieja, en sessió de 27 de maig de 2005, va acordar, per majoria absoluta del nombre legal dels seus membres, sol·licitar a les Corts Valencianes la inclusió del seu municipi en l'àmbit d'aplicació del règim esmentat.  
El municipi de Torrevieja tenia l'1 de gener de 2004, data d'entrada en vigor de la Llei 57/2003, de 16 de desembre, una població de 75.530 habitants, segons el Reial Decret 2348/2004, de 23 de desembre, pel qual es van declarar oficials les xifres de població resultants de la revisió del padró municipal referides a l'1 de gener de 2004. Així mateix, presenta les condicions requerides per la Llei 7/1985, de 2 d'abril, en el seu article 121, respecte de les seues circumstàncies econòmiques, socials, històriques i culturals especials.  
Per tot això, atés que es complixen les condicions legals establides en el títol X de la Llei 7/1985, de 2 d'abril, i des del màxim respecte a l'autonomia local i a la potestat d'autoorganització municipal, mitjançant esta llei es disposa l'aplicació al municipi de Torrevieja del règim d'organització dels municipis de població gran.  
Article únic  
Es declara d'aplicació al municipi de Torrevieja el règim d'organització dels municipis de població gran, d'acord amb el que establix el títol X de la Llei 7/1985, de 2 d'abril, Reguladora de les Bases del Règim Local.  
DISPOSICIÓ TRANSITÒRIA  
El Ple de l'Ajuntament de Torrevieja disposarà d'un termini de sis mesos, des de l'entrada en vigor de la present llei, per a aprovar les normes orgàniques necessàries per a l'adaptació de la seua organització al que preveu el títol X de la Llei 7/1985, de 2 d'abril.  
DISPOSICIÓ FINAL  
Esta llei vigirà desde l'endemà de la publicació en el Diari Oficial de la Generalitat.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir esta llei.  
València, 14 de juliol de 2006  
El president de la Generalitat  
Francisco Camps ortiz


Còpia Permalink ELI